b"\n_START_ARTICLE_\nXimon bar Yoha\xc3\xaf\n_START_SECTION_\nCabalista\n_START_PARAGRAPH_\nLa tradici\xc3\xb3 oral jueva diu que despr\xc3\xa9s d'haver fet comentaris cr\xc3\xadtics contra el governador rom\xc3\xa0, va ser condemnat a mort i va haver d'exiliar-se a una gruta durant 13 anys, en el curs dels quals suposadament (d'acord amb la tradici\xc3\xb3 Cabalista) va escriure el Zohar, obra fonamental de la C\xc3\xa0bala i de la m\xc3\xadstica jueva.\n_START_SECTION_\nSant\n_START_PARAGRAPH_\nAvui dia \xc3\xa9s considerat com un sant per algunes comunitats jueves sefardites, i tamb\xc3\xa9 pels cabalistes. Tots els anys s'organitza una peregrinaci\xc3\xb3 a la seva tomba a Merom (coincidint amb Lag ba-\xc3\x93mer).\n_START_SECTION_\nHist\xc3\xb2ria\n_START_PARAGRAPH_\nXim\xc3\xb3 Bar Yojai estudiava a Yavne prop de Ben\xc3\xa9-Berac, a una Ieixiv\xc3\xa0 fundada pel rab\xc3\xad Akiva ben Iosef del que va ser un dels m\xc3\xa9s eminents deixebles. No obstant aix\xc3\xb2, Rab\xc3\xad Akiva es va negar a concedir-li el t\xc3\xadtol de rab\xc3\xad pel seu car\xc3\xa0cter, i nom\xc3\xa9s va poder accedir a aquest t\xc3\xadtol despr\xc3\xa9s de la mort del seu Mestre, qui va ser executat per ordre de l'emperador Adri\xc3\xa0 per haver desobe\xc3\xaft la prohibici\xc3\xb3 d'ensenyar la Tor\xc3\xa0._NEWLINE_Segons la tradici\xc3\xb3, \xc3\xa9s autor de nombrosos miracles. En particular, al voltant de l'any 138, en ser enviat a Roma com a ambaixador, per sol\xc2\xb7licitar a l'emperador Anton\xc3\xad Pius l'abolici\xc3\xb3 dels decrets que prohibien seguir el culte jueu. Segons aquesta tradici\xc3\xb3 va aconseguir la benevol\xc3\xa8ncia imperial despr\xc3\xa9s d'exorcitzar a la filla de l'emperador._NEWLINE_Bar Yojai tenia forts sentiments anti-romans i les persecucions el van obligar a fugir, el 161,per refugiar-se a una cova, i despr\xc3\xa9s a amagar-se a Tiber\xc3\xadades i altres ciutats de Galilea. L'\xc3\xa0ngel Metatron li va revelar la fi del M\xc3\xb3n i l'arribada del Mess\xc3\xades."